Dňa 9.3.2010 v Záhrebe, Chorvátsko sa za účasti generálneho riaditeľa Pôdohospodárskej platobnej agentúry (PPA) **Ing. Romana Serenčéša, PhD.** konal kick-off meeting k twinningovému projektu „Budovanie kapacít chorvátskej platobnej agentúry“ č. HR 07 IB AG 01. Predmetného meetingu sa zúčastnili: Paul Van Doren, veľvyslanec – šéf delegácie EÚ v Chorvátskej republike, Jan Kickert – veľvyslanec rakúskej republiky v Chorvátsku, Petar Čobankovič – minister poľnohospodárstva, rybárstva a rozvoja vidieka a ďalší predstavitelia inštitúcií v Chorvátskej republike a krajinách twinningového konzorcia.

PPA sa zúčastňuje twinningového projektu ako člen konzorcia vytvoreného zo zástupcov rakúskych a francúzskych inštitúcií.

**Budovanie kapacít v chorvátskej platobnej agentúre**

HR 07 IB AG 01

Tento projekt pomôže Chorvátsku v jeho príprave na využitie európskych poľnohospodárskych fondov, ktoré sa po vstupe do Európskej únie stanú dostupné. Výmena know-how s rakúskymi, francúzskymi a slovenskými expertmi pomôže chorvátskej platobnej agentúre vytvoriť systém na spravovanie poľnohospodárskych fondov EÚ.

Spolu s projektmi technickej pomoci súvisiacimi s vývojom softvéru na využitie poľnohospodárskych fondov a financovaním vybavenia chorvátskej platobnej agentúry tento projekt zdôrazňuje významnú podporu, ktorú EÚ poskytuje príprave Chorvátska v oblasti poľnohospodárstva.

Tento projekt pozostáva z piatich hlavných komponentov tak, aby sa venovali väčšine z požadovaných činností PA. Zahŕňa to nasledovné:

**Zložka 1: Vytvorenie integrovaného administratívneho a kontrolného systému (IACS)**

Cieľom tejto zložky je úplné vytvorenie integrovaného administratívneho a kontrolného systému (IACS) prostredníctvom:

* Prípravy písomných postupov a formulárov pre podávanie žiadostí o podporu, administratívnych kontrol a autorizácie schém priamych podpôr a schém rozvoja vidieka (zameraných na plochu)
* Prípravy funkčných žiadostí na IT programovú podporu pre schémy priamych podpôr
* Simulácia procesov
* Príprava a riadenie školení pre zamestnancov platobnej agentúry
* Príprava systému na identifikáciu a registráciu platobných nárokov a integrácia s ostatnými registrami
* Príprava integrácie LPIS-u s ostatnými prvkami IACS, aktualizácia procesov
* Príprava systému kontrol na mieste vrátane kontroly krížového plnenia, diaľkového snímania a hlásení z terénu
* 150 pracovných dní trvajúca študijná cesta zameraná na tri témy:

organizačná štruktúra PA, IT programová podpora, IACS vrátane rozvoja vidieka a LPIS

**Zložka 2: Úprava existujúcich postupov a rozvoj softvéru s ohľadom na rozvoj vidieka EÚ (rozvoj vidieka ktorý nie je zameraný na plochu) vrátane rybného hospodárstva v rámci Chorvátskej platobnej agentúry**

Cieľom tejto zložky je ustanoviť systém podpory rozvoja vidieka prostredníctvom:

* Úprava existujúcich písomných postupov a formulárov na predkladanie žiadostí, administratívne kontroly a autorizácia platieb na žiadosti na opatrenia rozvoja vidieka
* Simulácia procesov
* Prípravy funkčných žiadostí na IT programovú podporu pre rozvoj vidieka
* Školenie zamestnancov PA zamerané na oblasť rozvoja vidieka EÚ
* Podpora administratívy opatrení pre oblasť rybného hospodárstva (EFRH)

**Zložka 3: vytvorenie systému pre zasielanie hlásení a X tabuliek a príprava procesov výkonu platieb a účtovania**

Cieľom tejto zložky je úplné vytvorenie systému zasielania hlásení rovnako ako podpory systému  X tabuliek prostredníctvom:

* Prípravy, prispôsobenia a implementácie písomných procesov pre všetky platby a účtovanie vrátane funkčných nárokov na IT programy
* Analýza právneho základu pre zasielanie hlásení
* Príprava vytvorenia a implementácie analýz systému hlásení, špecifikácií programovej podpory na prechod na vyššie verzie
* Poskytnutie návrhov na vytvorenie systému hlásení
* Vytvorenie centrálneho kódovacieho programu pre nasledujúce opatrenia týkajúce sa systému nahlasovania

**Zložka 4: príprava a uskutočnenie pracovných porád so zameraním na hodnotenie rizík IT a príprava dokumentácie výsledkov pracovných porád so zameraním na hodnotenie rizík IT**

Táto zložka sa bude riešiť prostredníctvom:

* Príprava a uskutočnenie 2 pracovných porád so zamestnancami manažmentu PA a zamestnancami útvaru auditu so zameraním na hodnotenie rizika v oblasti IT rizík
* Príprava 2 dokumentov o hodnotení rizika v oblasti IT s ohľadom na výsledky pracovných porád zameraných na hodnotenie rizika v oblasti IT
* 30 pracovných dní trvajúca študijná cesta do členských štátov s ohľadom na IT audity v platobných agentúrach

**Zložka 5: vypracovanie a integrácia všetkých procesov nevyhnutných pre uskutočňovanie platieb a pre akreditáciu**

Cieľom tejto zložky je úplná integrácia všetkých procesov a databáz vrátane administratívnej kontroly, kontroly na mieste, platieb, účtovníctva a nahlasovania, rovnako ako príprava akreditačného programového balíka prostredníctvom:

* Analýz a hodnotení všetkých existujúcich písomných postupov a integrácia procesov nevyhnutných pre výkon platieb
* Simulácia procesov
* Príprava procesnej rizikovej analýzy
* Monitorovanie a hodnotenie všetkých procesov a databáz týkajúcich sa konečných platieb za účelom zaistenia ich kompatibility
* Príprava akreditačného programového balíka

Vzájomná spolupráca národných expertov s ich partnermi z členských štátov v rámci tohto projektu podporí Chorvátsku platobnú agentúru tak, aby splnila všetky akreditačné kritériá. V okamihu prístupu je akreditovaná platobná agentúra predpokladom pre uvoľnenie a použitie zdrojov z poľnohospodárskych fondov EÚ.

Hlavné pozície v projekte:

Vedúci projektu Franz PATSCHKA, Agrarmarkt Austria, Austria

Vedľajší vedúci projektu Emmanuel DE LAROCHE, Agency for Services and Payments, France

Vedľajší vedúci projektu Tibor GUNIŠ, Pôdohospodárska platobná agentúra, Slovensko

Vedúca projektu Anica Lucević, Paying Agency for Agriculture, Fisheries and Rural Development, Croatia

Stály twiningový poradca Vladimír ECK

Partnerka stáleho twinningového poradcu Sanja Krivanek Mahmuljin

Zdroje

* 1160 pracovných dní členských štátov v krátkodobých vstupoch expertov
* 180 pracovných dní trvajúca študijná cesta v členských štátoch pre chorvátskych predstaviteľov

Projekt s rozpočtom 2 milióny EU je financovaný Európskou úniou a bude trvať do začiatku roku 2012.